MUSIEK - SorinaSorina
WATERPOKKIES in WITBANK is die nuwe GOOSEBUMPS wat jy sal kry met hierdie nuwe Flooze tunes se dol-doller-doller-as-kop-af lawwighede KAALVOET EERLIKHEID is die nuwe GEVOEL wat jy sal ervaar met SORINA se lief-liewer-liefste kinderlikheid.
Die titelsnit "Ek watch jou" sal jou voete steam laat juk, die tune "Boeretango" sal jou laat cha-cha-cha en foxtrot op die beat van die kalfiewals terwyl "Varkie Voster van Koster" jou sal laat rock, rat, ruk en rol soos plaasmodder op 'n Toyota se tyres.. Maar dié rondte klim Sorina, die meisiemens agter die masker van die Flooze, egter self ook in die bokskryt om gestroop te staan en mense die binnekant van haar hart se woorde te wys. Met ongelooflike lekker-liefdes-lirieke in liedjies soos "Die Kaalvoet lovers" en "Lief-Liewer-Liefste" kan mens nie anders as om krultoon weggevoer te raak deur die liefde nie.
Flooze en Sorina kom ook "face to face" teen mekaar te staan om die ultimate vraag te vra: WIE IS EK?! Tog, maak nie saak watter antwoord hierdie vraag kry nie, die feit bly staan: Sorina en Flooze is onafskeidbaar en haar aanhang strek regoor die reënboognasie, haar fans se ouderdom ken geen perke nie en haar unieke stem en karakter-mannerismes maak haar baie geliefd, selfs onder haar gesigs-en gehoorgestremde tjomme. Daarom was dit vir Sorina belangrik om ook aan daardie fans haar dank te betoon deur hierdie album meer gestremd-vriendelik te maak. So kan haar blinde vriende die bedankings as 'n bonus-track luister en word subtitels by die bonus dvd gevoeg vir gehoor-gestremdes om die video via woorde te volg.
EK WATCH JOU is landwyd beskikbaar
Sorina se album Hoezit my Tjomma is 'n toonvenster van haar veelsydigheid. Die album het reeds goue status bereik en die alombekende titelsnit Hoezit my Tjomma laat elke ouma en kleinkind saam Floozerayna.
Die album fokus op oorspronklikheid en Sorina het 11 van die 16 liedjies self geskryf (drie ander in samewerking). Dat daar egter nie 'n enkele cover of hermeng in sig is nie, is beslis noemenswaardig en met 16 liedjies waarvan elkeen die potensiaal het om 'n hit te word, is dit beslis 'n album wat jy in jou cd speler móét hê.
Met 'n opwindende balans tussen luisterryke ballades, sneltempo-rock, lekker-ligte-liedjies en selfs 'n skeut humor bygeklits, kan jy 'n allegaartjie verwag waarvan oud en jonk, warm en koud sal hou. Sorina is 'n talentvolle vertolker en dis veral toe sy 'n aantal humorliedjies vir die album geskryf het, dat sy uiteraard haar alter ego Flooze in gedagte gehou het. Maar behalwe vir die humor, bied die meerderheid van die album meevoerende komposisies en dit is juis die ernstiger werk – waaronder veral die titelsnit – wat die breë spektrum van Sorina se talent ten volle ten toon stel.